Rikunarita-ORG/Wikinium huggingface dataset:
# 308 eaa.

|  |  |
| --- | --- |
| **Vuosisadat** | 400-luku eaa. · **300-luku eaa.** · 200-luku eaa. |
| **Vuosikymmenet** | 400-luku eaa. · 390-luku eaa. · 380-luku eaa. · 370-luku eaa. · 360-luku eaa. · 350-luku eaa. · 340-luku eaa. · 330-luku eaa. · 320-luku eaa. · 310-luku eaa. · 300-luku eaa. · 290-luku eaa. |
| **Vuodet** | 400 eaa. · 399 eaa. · 398 eaa. · 397 eaa. · 396 eaa. · 395 eaa. · 394 eaa. · 393 eaa. · 392 eaa. · 391 eaa. · 390 eaa. · 389 eaa. · 388 eaa. · 387 eaa. · 386 eaa. · 385 eaa. · 384 eaa. · 383 eaa. · 382 eaa. · 381 eaa. · 380 eaa. · 379 eaa. · 378 eaa. · 377 eaa. · 376 eaa. · 375 eaa. · 374 eaa. · 373 eaa. · 372 eaa. · 371 eaa. · 370 eaa. · 369 eaa. · 368 eaa. · 367 eaa. · 366 eaa. · 365 eaa. · 364 eaa. · 363 eaa. · 362 eaa. · 361 eaa. · 360 eaa. · 359 eaa. · 358 eaa. · 357 eaa. · 356 eaa. · 355 eaa. · 354 eaa. · 353 eaa. · 352 eaa. · 351 eaa. · 350 eaa. · 349 eaa. · 348 eaa. · 347 eaa. · 346 eaa. · 345 eaa. · 344 eaa. · 343 eaa. · 342 eaa. · 341 eaa. · 340 eaa. · 339 eaa. · 338 eaa. · 337 eaa. · 336 eaa. · 335 eaa. · 334 eaa. · 333 eaa. · 332 eaa. · 331 eaa. · 330 eaa. · 329 eaa. · 328 eaa. · 327 eaa. · 326 eaa. · 325 eaa. · 324 eaa. · 323 eaa. · 322 eaa. · 321 eaa. · 320 eaa. · 319 eaa. · 318 eaa. · 317 eaa. · 316 eaa. · 315 eaa. · 314 eaa. · 313 eaa. · 312 eaa. · 311 eaa. · 310 eaa. · 309 eaa. · 308 eaa. · 307 eaa. · 306 eaa. · 305 eaa. · 304 eaa. · 303 eaa. · 302 eaa. · 301 eaa. · 300 eaa. · 299 eaa. |

## Tapahtumia

## Syntyneitä

## Kuolleita
# George P. Shultz

| George P. Shultz |
| --- |
|  |
| Yhdysvaltain 60. ulkoministeri |
|
16. heinäkuuta 1982 – 20. tammikuuta 1989
 |
| Presidentti | Ronald Reagan |
| Edeltäjä | Alexander Haig |
| Seuraaja | James Baker |
| Henkilötiedot |
| **Syntynyt** | 13. joulukuuta 1920 New York City, New York |
| **Kuollut** | 6. helmikuuta 2021 (100 vuotta) Stanford, Kalifornia |
| Puoliso | Charlotte Mailliard |
| Tiedot |
| Puolue | Republikaanit |
| Uskonto | Luterilainen |
|  Nimikirjoitus |
| [ Muokkaa Wikidatassa ]  |
| Infobox OK |

**George Pratt Shultz** (13. joulukuuta 1920 New York City, New York – 6. helmikuuta 2021 Stanford, Kalifornia) oli yhdysvaltalainen republikaanipoliitikko. Hänen vanhempansa ovat Margaret Lennox (o.s. Pratt) ja Birl Earl Shultz. Hän toimi Yhdysvaltain työministerinä (1969–1970), valtiovarainministerinä (1972–1974) ja ulkoministerinä (1982–1989). Hänelle myönnettiin vuonna 1989 Presidential Medal of Freedom.

Ministeritehtäviensä välillä 1980-luvun taitteessa Shultz toimi rakennusalan jättiyritys Bechtelin pääjohtajana.

## Lähteet
# Yhdysvaltain työministeriö

| Yhdysvaltain työministeriö  |
| --- |
| U.S. Department of Labor |
|  |
|  Yhdysvaltain työministeriön *Frances Perkins*-rakennus. |
| Perustettu | 4. maaliskuuta 1913 |
| Toimivalta | Yhdysvaltain liittovaltion hallinto |
| Päätoimi­paikka | Frances Perkins, Washington (DC), Yhdysvallat |
| Ministeri | Julie Su |
| Työntekijöitä | yli 15 000 |
| Vuosibudjetti | n. 12 mrd. USD |
| Aiheesta muualla |
| Sivusto |
| Infobox OK |

**Yhdysvaltain työministeriö** (engl. *U.S. Department of Labor*, lyh. **DOL**) on Yhdysvaltain hallinnon työvoimakoulutuksesta, työturvallisuudesta, palkkaehdoista, työsuojelusta ja työttömyysturvasta vastaava toimeenpano-osasto. DOL hallinnoi liittovaltion työlainsäädäntöä.

Työministeriön johtajana toimii Yhdysvaltain työministeri.

## Lähteet
# Spartacus (elokuva)

| Spartacus |
| --- |
|  |
| Ohjaaja | Stanley Kubrick |
| Käsikirjoittaja | Dalton Trumbo |
| Perustuu | Howard Fastin romaaniin |
| Tuottaja | * Edward Lewis
* Kirk Douglas
 |
| Säveltäjä | Alex North |
| Kuvaaja | Russell Metty |
| Leikkaaja | Robert Lawrence |
| Tuotantosuunnittelija | Alexander Golitzen |
| Pääosat | * Kirk Douglas
* Laurence Olivier
* Peter Ustinov
* John Gavin
* Jean Simmons
* Charles Laughton
* Tony Curtis
 |
| Valmistustiedot |
| Valmistusmaa | Yhdysvallat |
| Tuotantoyhtiö | Bryna Productions |
| Ensi-ilta | 6. lokakuuta 1960 |
| Kesto | * 184 min (ensi-ilta)
* 198 min (1991 julkaistu versio)
 |
| Alkuperäiskieli | englanti |
| Budjetti | 12 000 000 dollaria |
| Aiheesta muualla |
| IMDb  |
| Elonet |
| AllMovie |
|
[ Muokkaa Wikidatassa ]  |
| Infobox OKNimi-testi OK |

**Spartacus** on Stanley Kubrickin ohjaama elokuva, joka sai ensi-iltansa vuonna 1960. Elokuva kertoo historiallisesta traakialaisesta gladiaattorista nimeltään Spartacus, joka johti orjakapinaa roomalaisia vastaan ensimmäisellä vuosisadalla eaa. *Spartacus* on ensimmäinen Kubrickin ohjaama värielokuva.

Elokuvan käsikirjoituksen teki Howard Fastin romaanin pohjalta Dalton Trumbo. Musiikin sävelsi Alex North. Noin 12 miljoonan dollarin budjetillaan *Spartacus* oli aikansa kallein elokuvatuotanto.

## Rooleissa

|  |  |  |
| --- | --- | --- |
|  Kirk Douglas  | … |  Spartacus
  |
|  Tony Curtis  | … |  Antoninus
  |
|  Jean Simmons  | … |  Varinia
  |
|  Laurence Olivier  | … |  Marcus Licinius Crassus
  |
|  Charles Laughton  | … |  Sempronius Gracchus
  |
|  Peter Ustinov  | … |  Lentulus Batiatus
  |
|  John Gavin  | … |  Julius Caesar
  |
|  Nina Foch  | … |  Helena Glabrus
  |
|  John Ireland  | … |  Crixus
  |
|  Herbert Lom  | … |  Tigranes Levantus
  |
|  Charles McGraw  | … |  Marcellus
  |

## Vastaanotto

*Spartacus* tuotti neljä Oscar-palkintoa: miessivuosasta Peter Ustinoville, kuvauksesta Russell Mettylle sekä lavastuksesta ja puvustuksesta niiden työryhmille. Se voitti myös parhaan draamaelokuvan Golden Globe -palkinnon.

*The New York Timesin* kriitikot valitsivat *Spartacuksen* vuonna 2004 yhdeksi kaikkien aikojen tuhannesta parhaasta elokuvasta. American Film Instituten kymmenen parhaan eeppisen elokuvan (Top 10 Epic) listalla *Spartacus* tuli sijalle viisi vuonna 2016. *Video-oppaassa* vuodelta 1994 Asko Alanen antoi elokuvalle kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla

* *Spartacus (elokuva)* Internet Movie Databasessa (englanniksi)
# Tell-Atlas

Atlasvuoret.
Lalla Khedidja.
**Tell-Atlas** (arab. الأطلس التلي‎, *al-Aṭlas at-tallī*, ransk. *Atlas tellien*) on Atlasvuorten pohjoinen vuorijono Välimeren rannikolla Algeriassa. Sen eteläpuolella levittäytyvät ylätasangot ja niiden eteläpuolella on Saharan Atlas.

Rifin itäisen jatkeen muodostava Tell-Atlas koostuu lukuisista länsi-itäsuuntaisista vuorijonoista ja massiiveista, joiden välissä on laaksoja ja tasankoja. Rannikon lähellä ovat lännestä lukien Traravuoret, Oranin Sahel, Dahra- ja Milianavuoret, Algerin Sahel, Djurdjura, Babor ja Numidian vuorijono. Kauempana sisäsamaassa sijaitsevat Ouled Ali, Beni Chougrane, Ouarsenis, Mitidjan Atlas, Titteri ja Biban. Korkein kohta on Lalla Khedidja (2 308 metriä) Djurdjuravuorilla.

Kapeaa rannikkovyöhykettä lukuun ottamatta Tell-Atlaksen ilmasto on viileä. Baborin huiput ovat lumen peitossa neljästä viiteen kuukautta vuodessa. Välimereen laskevista vadeista suurimmat ovat Chelif, Soumman ja Medjera. Ne tulvivat keväällä ja kuivuvat sen jälkeen lähes kokonaan.

Vuorilla kasvaa korkkitammimetsiä, joissa on runsas aluskasvillisuus. Kuivemmilla alueilla on alepponmäntyjä ja tuijia. Kasvillisuus on kärsinyt liiallisesta maatalouskäytöstä ja sen aiheuttamasta eroosiosta.

## Lähteet
# Lohtunaiset

Japanilaisten joukkojen lohtunaisiksi kaappaamia kiinalaisia ja malesialaisia tyttöjä Penangissa.
Kartta Japanin miehitysalueista
**Lohtunaiset** olivat naisia ja tyttöjä, jotka Japanin keisarillinen armeija pakotti seksiorjuuteen Japanin miehitysalueilla jo ennen toista maailmansotaa sekä sodan aikana. Termi on suora käännös japaninkielisestä sanasta *ianfu*, joka on kiertoilmaus prostituoidulle. Etelä-Koreassa on keskuskeltu korvaavasta termistä ”seksiorja”, vaikka lohtunainen-termiä ovat käyttäneet Korean valtionjohto sekä uhrit itse. Arviot naisten määrästä vaihtelevat muutamasta kymmenestä tuhannesta jopa kahteensataan tuhanteen.

Lohtunaisten kohtalo on vielä 2000-luvullakin haitannut Japanin ja sen naapurimaiden suhteita. Joulukuussa 2015 Etelä-Korea ja Japani pääsivät viimein sopimukseen lohtunaisista ja Japani muun muassa pyysi lohtunaisten kohtelua anteeksi ja sitoutui maksamaan elossa oleville lohtunaisille korvauksia. 8. tammikuuta 2021 Etelä-Korea määräsi Japanin maksamaan 100 miljoonaa Etelä-Korean wonia (91 800 Yhdysvaltain dollaria) jokaiselle kahdelletoista vielä elossa olevalle eteläkorealaiselle lohtunaiselle, joita Japanin armeija seksuaalisesti hyväksikäytti toisen maailmansodan aikana. Japani hylkäsi määräyksen 23. tammikuuta.

## Lähteet

## Aiheesta muualla

* Kuvia tai muita tiedostoja aiheesta Lohtunaiset Wikimedia Commonsissa
# Kansai

Kinkin seutu tummennettuna Japanissa
**Kansai** (jap. 関西地方, *Kansai-chihō*) eli **Kinki** (近畿地方, *Kinki-chihō*) on alue Japanin pääsaaren Honshūn keskiosassa. Alueen merkittävimmät kaupungit ovat Japanin historiallinen pääkaupunki Kioto, talouskeskus Osaka ja tärkeä satama Kōbe. Kansain alueella ei ole tarkasti määriteltyjä rajoja, mutta tyypillisesti siihen lasketaan kuuluviksi Kioton, Osakan, Hyōgon, Naran, Mien, Shigan ja Wakayaman seitsemän prefektuuria. Tämän alueen pinta-ala on noin 33 000 neliökilometriä ja siellä on yli 22 miljoonaa asukasta.

Nimi *Kansai* tarkoittaa ’tulliportin (*kan*) länsipuolta (*sai*)’ ja muodostaa vastaparin Kantōn alueelle, jonka nimi tarkoittaa vuorostaan ’tulliportin itäpuolta (*tō*)’. *Kinki* on Japanissa ensisijaisempi nimitys. *Kinai* (畿内) on puolestaan historiallinen termi, joka tarkoitti Kioton ja Naran ympäristön viittä historiallista provinssia: Izumi, Kawachi, Settsu, Yamashiro ja Yamato. *Kinki* viittaa alun perin tämän alueen (*ki*) viiteen provinssiin ja lähialueiden (*kin*) kymmeneen provinssiin.

Kansain alue on japanilaisen kulttuurin kehto ja ennen Meiji-restauraatiota ja pääkaupungin siirtoa Tokioon myös maan poliittinen keskus. Nykyisinkin se on Länsi-Japanin ydinaluetta paitsi väestönsä myös taloutensa suhteen, ja sisältää Kioton, Osakan ja Kōben muodostaman Keihanshinin metropolialueen. Perinteisesti alue on jaettu sisäosan teollistuneempaan seutuun, johon kuuluvat Kioton, Osakan ja Hyōgon prefektuurit, ja maaseutumaisempaan ulko-osan seutuun, johon kuuluvat Shigan, Naran ja Wakayaman prefektuurit. Nykyisin tällä jaolla on vähemmän merkitystä Kioton ja Hyōgon pohjoisosien taantuessa ja Shigan eteläosien kaupungistuessa. Pohjoisessa Kansain alue rajautuu Japaninmereen, etelässä Tyyneenmereen. Shigan prefektuurissa sijaitsee Biwajärvi, Japanin suurin järvi, ja alueen eteläosassa laaja Kiin niemimaa, josta suuri osa on luonnontilaista ja taloudellisesti kehittymätöntä aluetta.

## Lähteet

## Aiheesta muualla

* Kuvia tai muita tiedostoja aiheesta Kansai Wikimedia Commonsissa
# Kawaii

Kawaii-tyttöhahmoja.
Esimerkki söpöstä *marumoji*-kirjoitustyylistä.
**Kawaii** (jap. かわいい tai jap. 可愛い) on japanilainen sana, joka tarkoittaa "rakastettavaa" (kiinalaisista merkeistä 可 ja 愛), mutta käännetään usein tarkoittamaan söpöä. Käyttö vaihtelee ja sillä voidaan kuvailla asioita koiranpennuista vaatteisiin.
Termillä on hauskaan viittaava nyanssi, joka on eri kuin "kauniilla".

Kawaii-kulttuurin boomi alkoi 1970-luvulla eikä ole varsinaisesti loppunut. Termi on ollut olemassa ennenkin, mutta ei yhtä suuressa mittakaavassa. 1970-luvulla ilmestyi käsikirjoitustyyli, jota kirjoitettiin ohuisiin viivoihin pystyvällä lyijytäytekynällä vaakasuuntaan toisin kuin perinteinen pystysuuntaan kirjoitettu vaihtelevalla vedon paksuudella tehty tyyli. Tämän myötä levisi tyylitelty kirjoittaminen, jossa on pyöristettyjä merkkejä ja koristeluja. Tyyli levisi myös tekstinkäsittelyohjelmiin. 1980-luvulla ilmestyi japanilaisia idoleja ja se vaikutti myös nuorten puhetapaan. Trendi jatkui 1990- ja 2000-luvuilla värikkäinä vaatteina. Hello Kitty -brändin tuottoisuus 2000-luvun alussa herätti huomiota ja söpöyden kulttuurista kirjoitettiin muun muassa *Business Week Online* -lehdessä.

Viehätys söpöyteen sanotaan olevaan juurtunut japanilaiseen harmoniaa rakastavaan kulttuuriin.
Miniatyyrien kerääminen juontaa Edo-kaudelle, jolloin netsuket olivat hyvin suosittuja.

Erilaiset hahmot ja tavarat ovat levinneet ympäri maailman nopeasti. Kawaii-kulttuuri heijastaa muutoksia sosiaalisissa, taloudellisissa ja poliittisissa olosuhteissa, etenkin ajatuksissa työstä ja kulttuurista sekä käsityksistä tulevaisuudennäkymistä.

Länsimaissa ensikosketus on värikkään muodin tai taiteen kautta ja muut käyttötavat jäävät vähemmälle huomiolle ja termiin yhdistetään tiivistettyjä nyansseja.

## Lähteet
# Bến Tre (maakunta)

Maakunta Vietnamin kartalla ennen vuotta 2025.
**Bến Tre** on Vietnamin entinen maakunta. Se sijaitsi maan eteläosassa Mekongjoen suiston alueella. Sen pääkaupunki oli Bến Tre. Maakunnan pinta-ala oli 2 360 neliökilometriä, ja huhtikuussa 2009 siellä oli noin 1,25 miljoonaa asukasta.

Vuoden 2025 hallinnollisessa uudistuksessa Bến Tre liitettiin Vĩnh Longin maakuntaan.

Ben Tre sijaitsee Mekongin sivujoen Tiền Giangin neljän haaran välissä. Jokivettä käytetään riisiviljelmien kasteluun, ja vesiväylät ovat tärkeitä kulkureittejä.

## Lähteet

## Aiheesta muualla

* Kuvia tai muita tiedostoja aiheesta Bến Tre Wikimedia Commonsissa
# Anatolia

Perinteinen Anatolia nykyisen Turkin alueella
**Anatolia** on niemimaa, joka käsittää suurimman osan nykyisen Turkin Aasiaan kuuluvaa osaa. Aluetta kutsutaan myös nimellä **Vähä-Aasia** (lat. *Asia Minor*). Alueen nimi tulee muinaiskreikan sanasta *ανατολη* (anatole), joka tarkoittaa ”itää” tai ”auringonnousua”. Kreikkalaiset alkoivat kutsua Konstantinopolin (nykyinen Istanbul) itäpuolista aluetta Anatoliaksi Bysantin valtakunnan aikaan.

Sijaintinsa ansiosta Anatolia on ollut monen muinaisen sivilisaation kehto. Neoliittinen Çatal Hüyük sijaitsi Anatoliassa.

Anatolialaiset ja assyrialaiset kävivät kauppaa 1800- ja 1700-luvuilla eaa. Assyriasta tuotiin Anatoliaan villaisia tekstiilejä ja metallia.

Anatoliassa on merkittäviä esiintymiä merenvahaa eli sepioliittia, josta valmistetaan useimmiten piipunkoppia.

Anatolian alueella sijainneita valtioita, n. 1300.
Sivilisaatioihin, jotka ovat sijainneet osittain tai kokonaan Anatoliassa, kuuluvat:

* heetit
* kimmerialaiset
* Fryygia
* Lyydia
* Persian valtakunta
* Makedonian valtakunta
* Rooman valtakunta
* Bysantin valtakunta
* Rumin sulttaanikunta
* Latinalainen keisarikunta
* Nikaian keisarikunta
* Osmanien valtakunta
* Trebizondin keisarikunta
* Turkki

## Katso myös

* Anatolian esihistoria
* Anatolian historia

## Lähteet

## Aiheesta muualla

* Kuvia tai muita tiedostoja aiheesta Anatolia Wikimedia Commonsissa
# 1890-luku

|  |  |
| --- | --- |
| **Vuosisadat** | 1600-luku · 1700-luku · 1800-luku · 1900-luku · 2000-luku |
| **Vuosikymmenet** |

---

1790-luku · 1800-luku · 1810-luku · 1820-luku · 1830-luku · 1840-luku |
| 1850-luku · 1860-luku · 1870-luku · 1880-luku · 1890-luku · 1900-luku

---

 |
| **Vuodet** | 1790 · 1791 · 1792 · 1793 · 1794 · 1795 · 1796 · 1797 · 1798 · 1799 |
| 1800 · 1801 · 1802 · 1803 · 1804 · 1805 · 1806 · 1807 · 1808 · 1809 |
| 1810 · 1811 · 1812 · 1813 · 1814 · 1815 · 1816 · 1817 · 1818 · 1819 |
| 1820 · 1821 · 1822 · 1823 · 1824 · 1825 · 1826 · 1827 · 1828 · 1829 |
| 1830 · 1831 · 1832 · 1833 · 1834 · 1835 · 1836 · 1837 · 1838 · 1839 |
| 1840 · 1841 · 1842 · 1843 · 1844 · 1845 · 1846 · 1847 · 1848 · 1849 |
| 1850 · 1851 · 1852 · 1853 · 1854 · 1855 · 1856 · 1857 · 1858 · 1859 |
| 1860 · 1861 · 1862 · 1863 · 1864 · 1865 · 1866 · 1867 · 1868 · 1869 |
| 1870 · 1871 · 1872 · 1873 · 1874 · 1875 · 1876 · 1877 · 1878 · 1879 |
| 1880 · 1881 · 1882 · 1883 · 1884 · 1885 · 1886 · 1887 · 1888 · 1889 |
| 1890 · 1891 · 1892 · 1893 · 1894 · 1895 · 1896 · 1897 · 1898 · 1899 |
| 1900 · 1901 · 1902 · 1903 · 1904 · 1905 · 1906 · 1907 · 1908 · 1909 |

**1890-luku** oli vuosikymmen, joka alkoi 1. tammikuuta 1890 ja päättyi 31. joulukuuta 1899. Vuosikymmen oli 1800-luvun viimeinen vuosikymmen.

## Tapahtui vuosikymmenen aikana

* Suomessa valmistuneista ylioppilaista suomenkielisiä ja ruotsinkielisiä on suunnilleen yhtä paljon.
* Ensimmäiset elokuvat
* Ensimmäiset Edison-fonografi-jukeboxit
* Yhdysvallat ja Japani tulivat uusina suurvaltoina mukaan kansainväliseen politiikkaan
* Kiinan–Japanin sota (1894–1895)
* Rudolf Diesel keksii dieselmoottorin periaatteen ja kehittää toimivan moottorin

### Valtionpäämiehiä

* Pääministeri John Sparrow David Thompson (Kanada)
* Pääministeri Sir Wilfrid Laurier (Kanada)
* Keisari Franz Josef (Itävalta-Unkari)
* Keisari Wilhelm II (Saksan keisarikunta)
* Kansleri Leo von Caprivi (Saksan keisarikunta)
* Kuningas Umberto I (Italia)
* Paavi Leo XIII
* Presidentti Porfirio Díaz (Meksiko)
* Keisari, Suomen suuriruhtinas Aleksanteri III (Venäjä)
* Keisari, Suomen suuriruhtinas Nikolai II (Venäjä)
* Kuningatar Viktoria (Iso-Britannia)
* Pääministeri Robert Arthur Talbot Gascoyne-Cecil (Iso-Britannia)
* Pääministeri William Ewart Gladstone (Iso-Britannia)
* Pääministeri Archibald Philip Primrose (Iso-Britannia)
* Presidentti Benjamin Harrison (Yhdysvallat)
* Presidentti Grover Cleveland (Yhdysvallat)
* Presidentti William McKinley (Yhdysvallat)

### Tiedemiehiä

* Thomas A. Edison
* Charles Spurgeon
* Nikola Tesla

### Viihdetaiteilijoita

* Adelina Patti
* George W. Johnson
* Justin Smith
* Jonathan Booth
* George Gershwin

### Urheilijoita

* Bob Fitzsimmons

### Muita

* Aarne Arvonen oli viimeinen 1800-luvulla syntynyt suomalainen. Hän kuoli 111-vuotiaana 1. tammikuuta 2009.

## Lähteet

## Aiheesta muualla

* Kuvia tai muita tiedostoja aiheesta 1890-luku Wikimedia Commonsissa

* Agricola: Suomen historian kronologia: 1890-luku
# Clara Barton

Clara Barton.
**Clarissa "Clara" Harlowe Barton** (25. joulukuuta 1821 Oxford, Massachusetts – 12. huhtikuuta 1912 Glen Echo, Maryland) oli yhdysvaltalainen sairaanhoitaja ja Amerikan Punaisen Ristin perustaja. Barton työskenteli Amerikan Punaisen Ristin sairaalan sairaanhoitajana Yhdysvaltain sisällissodan aikana, myöhemmin opettajana sekä patenttivirkailijana.

Clara Bartonista tehty postimerkki.
Barton pääsi vuonna 1973 National Women's Hall of Fameen. Bartonista on myös tehty postimerkki.

## Lähteet

## Aiheesta muualla

* Kuvia tai muita tiedostoja aiheesta Clara Barton Wikimedia Commonsissa
# William Tecumseh Sherman

| William Tecumseh Sherman |
| --- |
|  |
| Yhdysvaltain sotaministeri virkaatekevä |
|
6. syyskuuta 1869 – 25. lokakuuta 1869
 |
| Presidentti | Ulysses S. Grant |
| Edeltäjä | John Aaron Rawlins |
| Seuraaja | William W. Belknap |
| Henkilötiedot |
| **Syntynyt** | 8. helmikuuta 1820 Lancaster, Ohio, Yhdysvallat |
| **Kuollut** | 14. helmikuuta 1891 (71 vuotta) New York City, New York, Yhdysvallat |
| Tiedot |
| Puolue | republikaanit |
|  Nimikirjoitus |
| Sotilaspalvelus |
| Palvelusmaa(t) |  Yhdysvallat |
| Palvelusvuodet | 1840–1853 1861–1884 |
| Sotilasarvo |  kenraalimajuri  armeijakenraali (sisällissodan jälkeen) |
| Taistelut ja sodat | Yhdysvaltain sisällissota |
| [ Muokkaa Wikidatassa ]  |
| Infobox OK |

**William Tecumseh Sherman** (8. helmikuuta 1820 – 14. helmikuuta 1891) oli yhdysvaltalainen kenraali, joka tuli tunnetuksi myös liikemiehenä ja kirjailijana. Hän palveli kenraalina Unionin armeijassa maan sisällissodan aikana 1861–1865. Sen aikana hän sai tunnustusta strategisesta taidostaan, mutta myös arvostelua poltetun maan taktiikan käyttämisestä hänen aloitettuaan eräänlaisen totaalisen sodan vihollistaan, etelävaltoja, vastaan. Erityisesti Unionin silloinen presidentti Abraham Lincoln arvosti Shermanin kykyjä.

William Sherman johti Savannah-kampanjaa marras-joulukuussa 1864, kun hänen johtamansa noin 60 000 sotilaan joukko-osasto valtasi Georgian Atlantan kaupungin ja jonka jälkeen Shermanin joukot marssivat Atlantin rannikolle Savannah'n kaupunkiin kahdessa kolonnassa ja valtasivat sen. Shermanin kampanjaa on pidetty Yhdysvaltain sisällissodan suurimpana menestyksenä, koska se motitti osan Amerikan konfederaation armeijan joukkoja Etelä-Carolinaan.

Sotahistorioitsija Basil Liddell Hart on pitänyt Shermania "ensimmäisenä nykyaikaisena kenraalina".

Republikaanipuolue piti Shermania mahdollisena ehdokkaana vuoden 1884 presidentinvaaleihin, mutta hän kieltäytyi vahvasti sanoen "*Jos minua ehdotetaan, en aio kampanjoida, jos minut nimetään ja valitaan ehdokkaaksi, en vastaanota sitä, jos minut valitaan* [presidentiksi], *en aio vannoa virkavalaa tai toimia.*" Jälkikäteen tämänkaltaista lausuntoa on nimetty "Shermanesque statement" (Suom. *shermanilainen lausunto*), jossa mahdollinen vaalikisan ehdokas kieltäytyy täysin ehdokkuudesta. On sanottu, että tällaisia olivat presidentti Calvin Coolidgen julkaisema "En pyri jatkokaudelle presidenttinä" -lausunto 2.8.1927 sekä presidentti Lyndon B. Johnsonin lausunto 31.3.1968, jossa hän kieltäytyi pyrkimästä jatkokaudelle.

## Kunnianosoituksia

M4 Sherman-panssarivaunu on nimetty William T. Shermanin mukaan. Panssarivaunu eri malleineen oli toisen maailmansodan tuotetuin panssarivaunu.

## Lähteet
# Linja C (New Yorkin metro)

| Eighth Avenue Local |
| --- |
|  |
|  |
|  |
| Perustiedot |
| Järjestelmä | New Yorkin metro |
| Reitti | 168th Street–Euclid Avenue |
| Tekniset tiedot |
| Asemia | 40 |
| Varikko | 207th Street |
| Infobox OK |

Linjan C R32-metrojuna 168th Streetin asemalla
**Linja C** on yksi New Yorkin metron linjoista. Se on merkitty sinisellä opasteisiin, karttoihin ja linjaopasteisiin.

## Asemat

|  |  |
| --- | --- |
| **Aseman nimi** | **Vaihtomahdollisuudet** |
| 168th Street | 1, A |
| 163th Street – Amsterdam Avenue |  |
| 155th Street |  |
| 145th Street | A, B, D |
| 135th Street | B |
| 125th Street | A, B, D |
| 116th Street | B |
| Cathedral Parkway – 110th Street | B |
| 103rd Street | B |
| 96th Street | B |
| 86th Street | B |
| 81st Street – Museum of Natural History | B |
| 72nd Street | B |
| 59th Street – Columbus Circle | 1, A, B, D |
| 50th Street | E |
| 42nd Street – Port Authority Bus Terminal | 1, 2, 3, 7, <7>, A, E, N, Q, R, S |
| 34th Street – Penn Station | A, E |
| 23rd Street | E |
| 14th Street | A, E, L |
| West Fourth Street – Washington Square | A, B, D, E, F, M |
| Spring Street | E |
| Canal Street | A, E |
| Chambers Street | 2, 3, A, E |
| Fulton Street | 2, 3, 4, 5, A, J, N, R, Z |
| High Street | A |
| Jay Street – MetroTech | A, F, N, R |
| Hoyt–Schermerhorn Streets | A, G |
| Lafayette Avenue |  |
| Clinton–Washington Avenues |  |
| Franklin Avenue | S |
| Nostrand Avenue | A |
| Kingston–Throop Avenues |  |
| Utica Avenue | A |
| Ralph Avenue |  |
| Rockaway Avenue |  |
| Broadway Junction | A, J, L, Z |
| Liberty Avenue |  |
| Van Siclen Avenue |  |
| Shepherd Avenue |  |
| Euclid Avenue | A |

## Lähteet

## Aiheesta muualla

* Kuvia tai muita tiedostoja aiheesta Linja C (New Yorkin metro) Wikimedia Commonsissa

New Yorkin metro

|  |  |
| --- | --- |
| Linjat | ····· · ···· ····· ······ |
| Suunnitellut metrolinjat |  |
| Metrojunat | R32 • R38 • R42 • R44 • R46 • R68 • R68A • R143 • R160 • R62 • R62A • R142 • R142A |
| Luettelot | Luettelo New Yorkin metron linjoista |